326 DE SAPIENTIA VETERUM. 



fortasse potest ut qui juvenis fato ereptus sit, Ne- 

 mesin prasvertat et effugiat ; cui autem diuturna 

 obvenit felicitas et potentia, is proculdubio Nemesi 

 subjicitur, ac veluti substernitur. 



XXIII. ACHELOUS, SIVE PILELIUM. 



NARRANT antiqui, cum Hercules et Achelons de 

 nuptiis Dejanirae contenderent, rem ad certamen de- 

 ductam esse. Achelous autem, cum varias et mul- 

 tiplices formas tentasset (nam hoc ei facere licebat)^ 

 tandem Herculi sub forma tauri torvi et frementis 

 occurrit, et ad pugnam se paravit : Hercules vero, 

 solitam retinens figuram humanam, in eum impetum 

 fecit. Res cominus gesta est : eventus autem talis 

 fuit, ut Hercules alterum ex cornibus tauro fregerit : 

 ille majorem in modum dolens et perterritus, ut 

 cornu illud suum redimeret, permutatione facta, 

 cornu Amaltheae sive copise Herculi largitus est. 



Fabula ad belli expeditiones pertinet ; apparatus 

 enim belli ex parte defensiva (qui per Acheloum pro- 

 ponitur) varius admodum et multiformis est. Nam 

 invadentis species unica est et simplex, cum ex exer- 

 citu solo aut classe fortasse constet : regio autem, 

 qua? in solo proprio hostem expectat, infmita moli- 

 tur, oppida munit, diruit, plebem ex agris et villis in 

 urbes et castella cogit, pontes exstruit, prosternit, 

 copias et commeatus comparat, distribuit, in fluviis, 

 portibus, collium faucibus, sylvis, et aliis rebus innu- 

 meris occupata est, ut novas rerum facies quotidie 

 induat et experiatur ; ac tandem cum abunde munita 

 et instructa fuerit, tauri pugnacis formam et minas 



